Նրա խոսքերով, Մինսկի խմբի միջնորդությունը հաջողություն չէր արձանագրել մինչ այժմ` բացի 2001 թվականի Փարիզի հանդիպումների ընթացքում ընդունված սկզբունքներից, որոնք պետք է ստորագրվեին հետագայում` Քի-Ուեսթում: Դիվանագետն ավելացրեց, թե բանակցությունները պետք է առաջնորդվեն երկու միջազգային սկզբունքներով. Ադրբեջանի համար` տարածքային ամբողջականություն, Հայաստանի` ազգերի ինքնորոշման իրավունք: "Ենթադրվում է փոխզիջումնային ուղու վրա համաձայնության գալը", - ասաց Ֆասիեն: "Կարող է ընդունվել Ղարաբաղի շուրջ գրավյալ տարածքներից հայկական զորքերի փուլերով դուրսբերումը սկզբունքը, ինչպես նաեւ ապագայում Ղարաբաղի բնակչության հանրաքվեն` Լեռնային Ղարաբաղի կարգավիճակի վերաբերյալ", - հայտարարեց Ֆասիեն` ավելացնելով, թե "դա կկատարվի այն ժամանակ, երբ կարողանան իրենց կամքը արտահայտել Ղարաբաղի հայ եւ ադրբեջանցի բոլոր բնակիչները", - հաղորդում է "Ազատություն" ռադիոկայանը: